
เรื่อง การรับลงทะเบียนผู้มีสิทธิรับเงินเบี้ยยังชีพผู้สูงอายุ ประจำปีงบประมาณ 2566
ขององค์การบริหารส่วนตำบลฉลุง
----------------------------------------------
ตามระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2552 และที่แก้ไขเพิ่มเติม  องค์การบริหารส่วนตำบลฉลุงประกาศการรับขึ้นทะเบียนผู้สูงอายุ ผู้มีสิทธิได้รับเงินเบี้ยยังชีพผู้สูงอายุ ประจำปีงบประมาณ พ.ศ. ๒๕๖6 ซึ่งเป็นผู้ที่มีคุณสมบัติและไม่มีลักษณะต้องห้ามตามหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น และกรณีที่ไม่เคยลงทะเบียนมาก่อนหรือย้ายภูมิลำเนาเข้ามาอยู่ใหม่ในพื้นที่องค์การบริหารส่วนตำบลฉลุง  ซึ่งเป็นผู้สูงอายุที่มีอายุครบ 60 ปีบริบูรณ์แล้ว และผู้สูงอายุที่จะมีอายุครบ 60 ปีบริบูรณ์ในปีงบประมาณ 2566    ซึ่งนับอายุจนถึงวันที่  1  กันยายน 2566  (เกิดก่อนวันที่ 2 กันยายน 2506) โดยมีการรับขึ้นทะเบียนผู้สูงอายุตั้งแต่เดือนตุลาคม ๒๕๖4 – เดือนพฤศจิกายน ๒๕๖4 และเดือนมกราคม ๒๕๖5 – เดือนกันยายน ๒๕๖5 ณ กองสวัสดิการสังคม  องค์การบริหารส่วนตำบลฉลุง อำเภอเมืองสตูล จังหวัดสตูล ในวันและเวลาราชการ 

เอกสารในการลงทะเบียน ดังนี้  (เอกสารฉบับจริงเท่านั้น)
		๑. บัตรประจำตัวประชาชน 
		๒. สำเนาทะเบียนบ้านฉบับเจ้าบ้าน 
		3. สมุดบัญชีเงินฝากธนาคารได้ทุกธนาคาร 
		๔. เบอร์โทรศัพท์ของตนเอง หรือบุคคลอ้างอิงได้ 

ทั้งนี้กรณีผู้มีสิทธิมอบอำนาจให้ผู้อื่นเป็นผู้ลงทะเบียนรับเบี้ยยังชีพผู้สูงอายุแทนต้องทำหนังสือมอบอำนาจเป็นลายลักษณ์อักษรและต้องมีพยานลงนามด้วยจำนวน  ๒  คน  
สามารถติดต่อสอบถามข้อมูลเพิ่มเติมได้ที่กองสวัสดิการสังคม  องค์การบริหารส่วนตำบลฉลุง  โทรศัพท์  ๐๗๔-๗90๗๕7  หรือ 088-7907840

จึงประกาศมาเพื่อทราบโดยทั่วกัน
                   
        ประกาศ ณ วันที่  30  เดือน  กันยายน พ.ศ. ๒๕๖4 


                                           ชนะ  ยากะจิ
			          (นายชนะ  ยากะจิ)
	                     นายกองค์การบริหารส่วนตำบลฉลุง

